Diari Oficial de la Generalitat Valenciana


Sumari del DOGV 2895, del 23-12-1996 (1996/840396)

ACORD de 10 de desembre de 1996, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Sierra Engarcerán.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2895

Data del DOGV
:   23-12-1996

Secció del DOGV
:   ALTRES DISPOSICIONS

Número del document
:   1996/840396


Data del document
:   10-12-1996

Organisme emissor
:   Conselleria de Presidència

Tipus de document
:   Acord

ACORD de 10 de desembre de 1996, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Sierra Engarcerán.  
El Govern Valencià, en la reunió del dia 10 de desembre de 1996, adoptà l'acord següent:  
L'Ajuntament de Sierra Engarcerán, després de l'aprovació del projecte d'obres i el compliment de la resta dels requisits legals, sol·licità la declaració d'ocupació urgent dels béns i drets subjectes a l'expedient d'expropiació forçosa per a l'execució del Projecte d'una pista poliesportiva en Els Ibarsos.  
Aquesta declaració d'ocupació urgent es justifica per les raons següents:  
L'obra que es pretén executar en el terreny que s'ocuparà ha sigut inclosa per la corporació de Sierra Engarcerán en el Pla d'Obres i Serveis per a 1997 de la Diputació Provincial de Castelló, per la qual cosa si la corporació no té la disponibilitat del terreny l'obra quedarà exclosa del pla amb la consegüent pèrdua per part de la corporació municipal del finançament del 95% del cost de l'obra per la Diputació Provincial de Castelló.  
La relació de propietaris, béns i drets afectats per l'expedient fou sotmesa a informació pública i notificada individualment als interessats, i no s'hi han presentat al·legacions. Consta l'aprovació del projecte tècnic d'obres i l'acta de replanteig.  
Per tant, i conforme a les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut de Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Sierra Engarcerán, per a l'execució del projecte d'una pista poliesportiva en Els Ibarsos.  
Relació de béns afectats: 2.525,07 metres quadrats de la parcel·la 8 del polígon 11 del terme municipal de Sierra Engarcerán. Limita: nord, camí de les Useres; sud, ajuntament i senyora Amparo Núñez Gascó; est, finca matriu; i oest, camí de les Useres, Ajuntament i club esportiu Ibarsos.  
Propietària: senyora Amparo Nuñez Gascó.  
Aquest acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, a fi que els interessats, una vegada publicada la relació i fins al moment de l'alçament de l'acta prèvia, puguen formular per escrit al·legacions davant l'Ajuntament de Sierra Engarcerán a efectes d'esmenar les possibles errades que s'hagen fet en relacionar els béns afectats per l'ocupació urgent.  
Contra aquest acord, que posa fi a la via administrativa, s'hi pot interposar, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen interposar-hi qualsevol altre recurs que estimen oportú.  
València, 10 de desembre de 1996  
El conseller secretari del Govern Valencià,  
JOSÉ JOAQUÍN RIPOLL SERRANO